
	Teitl y Swydd
	Darlithydd – Addysgu ac Ysgolheictod

	Ysgol/Adran/Coleg
	

	Gradd y Swydd
	7

	Llwybr Gyrfaol
	Academydd



Siart o’r Sefydliad 
	
Dylech gynnwys siart o’r sefydliad, os oes un ar gael


	Yn atebol i
	

	Yn gyfrifol am
	



Prif swyddogaeth (brawddeg neu ddwy)
	
Cyfrannu'n llawn at addysgu ar wahanol fodiwlau ym maes Gwleidyddiaeth Prydain yn rhan o ddarpariaeth israddedig ac ôl-raddedig yr Ysgol. Bydd ffocws ar chwarae rhan sylweddol o waith datblygu, cyflwyno a gwerthuso modiwlau sy'n addysgegol-arloesol, gan gynnwys modiwlau i gloi'r flwyddyn olaf sy’n seiliedig ar brosiectau, sy'n cynnwys dysgu sy'n ymgysylltu â'r gymuned, dysgu ar sail problemau ac ymarferion efelychu. Mewn cydweithrediad â'r Ganolfan Addysgeg Addysg Wleidyddol a Chyfreithiol (PeoPLE), i gyfrannu'n ystyrlon at ddiwylliant ysgolheictod yn yr Ysgol. Anelu at ragoriaeth mewn addysgu ac ysgolheictod ac ysbrydoli eraill i wneud yr un peth.




Prif Ddyletswyddau a Chyfrifoldebau (rhwng chwech a deuddeg pwynt bwled, gan gynnwys dyletswyddau clinigol pan fo’n briodol)
	
Addysgu 

· Cyfrannu'n annibynnol at ddatblygiad modiwlau a'r cwricwlwm ac arwain modiwlau ar lefel israddedig ac ôl-raddedig, gan ysbrydoli myfyrwyr.

· Goruchwylio gwaith myfyrwyr, gan gynnwys goruchwylio myfyrwyr israddedig a myfyrwyr Meistr, cyd-oruchwylio ymchwilwyr ôl-raddedig a bod yn aelod o banel adolygu cynnydd ymchwilwyr ôl-raddedig yn ôl yr angen.
	
· Rheoli prosiectau sy'n ymwneud â'ch maes gwaith eich hun a threfnu gweithgareddau allanol megis lleoliadau a theithiau maes.

· Goruchwylio prosiectau myfyrwyr, teithiau maes a lleoliadau lle bo'n briodol.

· Rhoi gofal bugeiliol drwy fod yn Diwtor Personol a rhoi cymorth ac arweiniad i fyfyrwyr, gan feithrin ymddiriedaeth. 

Ysgolheictod

· Cyfrannu at ysgolheictod drwy gymryd rhan mewn cynadleddau, seminarau a fforymau academaidd a phroffesiynol eraill i rannu canlyniadau ysgolheictod unigol.  

· Ymgysylltu â gweithgarwch ysgolheigaidd drwy ysgrifennu erthyglau mewn cyfnodolion a/neu greu allbynnau eraill (megis gwerslyfrau) sy’n ehangu gwybodaeth yn y maes gwaith hwn.

· Cyfrannu at ysgolheictod drwy waith rhyngddisgyblaethol gydag unigolion a thimau yng nghymuned ehangach y Brifysgol a thu hwnt iddi.

· Cynnal mathau eraill o ysgolheictod gan gynnwys gwaith sy’n gysylltiedig ag arholiadau (gosod a marcio papurau a rhoi adborth adeiladol i fyfyrwyr), gweinyddu a chymryd rhan mewn gwaith pwyllgor.

Arall

· Cydweithio’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, a hynny’n rhanbarthol ac yn genedlaethol i godi proffil yr Ysgol, meithrin partneriaethau strategol gwerthfawr a chwilio am gyfleoedd i gydweithio ar draws amrywiaeth o weithgareddau. Bydd disgwyl i'r gweithgareddau hyn gyfrannu at waith yr Ysgol a gwella ei phroffil rhanbarthol a chenedlaethol.

· Cymryd rhan yng ngweinyddiaeth a gweithgareddau'r Ysgol er mwyn hyrwyddo'r Ysgol a'i gwaith ar draws y Brifysgol a’r tu hwnt.

· Unrhyw ddyletswyddau eraill nad ydynt wedi’u nodi uchod ond sy’n gyson â’r swydd.




Manyleb yr Unigolyn 
	Meini Prawf Hanfodol (hyd at 10)

	
Cymwysterau ac Addysg
1. Gradd ôl-raddedig ar lefel PhD mewn pwnc cysylltiedig neu brofiad diwydiannol perthnasol

2. Tystysgrif Ôl-raddedig mewn Addysgu a Dysgu yn y Brifysgol neu gymhwyster neu brofiad cyfatebol

Gwybodaeth, Sgiliau a Phrofiad
3. Wedi meithrin arbenigedd ym maes Gwleidyddiaeth Brydeinig neu lywodraethiant wedi'i ddiffinio'n eang
4. Profiad sylweddol o addysgu o safon ar lefel israddedig/ôl-raddedig

5. Enw da cynyddol yn genedlaethol mewn maes academaidd

6. Y gallu i ddylunio, cyflwyno a datblygu modiwlau’n barhaus ar gyfer rhaglenni’r Ysgol 

Sgiliau Bugeiliol, Cyfathrebu a Gweithio Mewn Tîm
7. Sgiliau cyfathrebu rhagorol a’r gallu i gyflwyno syniadau cymhleth a chysyniadol yn eglur ac yn hyderus i eraill drwy ddefnyddio sgiliau lefel uchel a chyfryngau amrywiol

8. Y gallu i roi cymorth bugeiliol priodol i fyfyrwyr, gwerthfawrogi anghenion ac amgylchiadau myfyrwyr unigol a bod yn diwtor personol iddynt


9. Y gallu i weithredu fel arweinydd modiwl a chydlynu ag eraill i ddiwallu anghenion myfyrwyr a bodloni eu disgwyliadau
Arall
10. Gallu diamheuol i fod yn greadigol ac yn arloesol a gweithio’n rhan o dîm yn y gwaith



	Meini Prawf Dymunol (os yn briodol)

	
1. Y gallu i gyfathrebu drwy gyfrwng y Gymraeg

2. Gallu diamheuol i weithio heb oruchwyliaeth agos

3.  Y gallu diamheuol i addasu i ofynion newidiol byd Addysg Uwch

4. Tystiolaeth o’r gallu i gymryd rhan mewn rhwydweithiau mewnol ac allanol, eu datblygu a’u defnyddio er mwyn gwella gweithgarwch addysgu ac ymchwil yr Ysgol

5. Parodrwydd i ysgwyddo cyfrifoldeb dros waith gweinyddol academaidd




Gwybodaeth ychwanegol

